Diari Oficial de la Generalitat Valenciana


Sumari del DOGV 8170, del 15-11-2017 (2017/10407)

RESOLUCIÓ de 6 de novembre de 2017, de la consellera d'Agricultura, Medi Ambient, Canvi Climàtic i Desenvolupament Rural, per la qual s'amplia el termini de presentació dels certificats d'obra de l'anualitat 2017 de les ajudes per a obres de condicionament de camins rurals de titularitat municipal.
-----------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   8170

Data del DOGV
:   15-11-2017

Secció del DOGV
:   III. ACTES ADMINISTRATIUS - B) SUBVENCIONS I BEQUES

Número del document
:   2017/10255


Data del document
:   06-11-2017

Organisme emissor
:   Conselleria d'Agricultura, Medi Ambient, Canvi Climàtic i Desenvolupament Rural

Tipus de document
:   Resolució

Anàlisi jurídica

 Descriptors 

:   * Conselleria d'Agricultura, Medi Ambient, Canvi Climàtic i Desenvolupament Rural
    * ajuda pública

RESOLUCIÓ de 6 de novembre de 2017, de la consellera d'Agricultura, Medi Ambient, Canvi Climàtic i Desenvolupament Rural, per la qual s'amplia el termini de presentació dels certificats d'obra de l'anualitat 2017 de les ajudes per a obres de condicionament de camins rurals de titularitat municipal. [2017/10851]  
L'Ordre de 17 de novembre de 2008, de la Conselleria d'Agricultura, Pesca i Alimentació, per la qual s'aproven les bases reguladores de les ajudes per a obres de condicionament de camins rurals de titularitat municipal (DOGV 5902, 27.11.2008), en l'apartat huité estableix que, per al pagament de les ajudes l'entitat beneficiària haurà d'enviar les relacions valorades i els certificats d'obra (un per cada anualitat) en el termini que fixe la convocatòria.  
La Resolució de 9 de març de 2017, de la Conselleria d'Agricultura, Medi Ambient, Canvi Climàtic i Desenvolupament Rural (DOGV 8007, 24.03.2017), convocava els municipis i les entitats locals menors de la Comunitat Valenciana, perquè formularen les seues sol·licituds d'ajuda, en relació amb les obres de condicionament de camins rurals, per a l'exercici de 2017. Al punt seté establia que la presentació dels certificats d'obra (un per cada anualitat), es podria fer fins al 31 d'octubre de cada exercici.  
Posteriorment, la Resolució de 4 d'agost de 2017, de la Conselleria d'Agricultura, Medi Ambient, Canvi Climàtic i Desenvolupament Rural, per la qual es disposa la tramitació de les sol·licituds de subvenció per a les obres de condicionament de camins rurals, proposades per municipis i entitats locals menors de la Comunitat Valenciana (DOGV 8103, 10.08.2017), modifica al punt seté el termini de presentació dels certificats d'obra per a l'anualitat 2017, fins al 30 de novembre del dit any.  
Encara així, i considerant que el gran volum de sol·licituds presentades ha produït una acumulació de treball que ha portat a demorar l'emissió de les resolucions de concessió, i que les entitats beneficiàries han de dur a terme un procediment de contractació per a l'execució de les obres objecte de subvenció, s'estima necessari ampliar el termini de presentació dels certificats d'obra per a l'anualitat 2017.  
Vist el que disposa l'article 70 del Reial decret 887/2006, de 21 de juliol, pel qual s'aprova el reglament de la Llei 38/2003, de 17 de novembre, general de subvencions, i en l'article 32 de la Llei 39/2015, d'1 d'octubre, del procediment administratiu comú de les administracions públiques, i de conformitat amb el que estableix l'article 160.4 de la Llei 1/2015, de 6 de febrer, d'hisenda pública, del sector públic instrumental i de subvencions, a proposta de l'òrgan instructor d'aquestes subvencions, resolc:  
  
Primer  
Ampliar fins al dia 13 de desembre de 2017 el termini de presentació dels certificats d'obra per a l'anualitat 2017, que està establit en el punt seté de la Resolució de 9 de març de 2017, de la Conselleria d'Agricultura, Medi Ambient, Canvi Climàtic i Desenvolupament Rural, per la qual es convoca els municipis i les entitats locals menors de la Comunitat Valenciana, perquè formulen les seues sol·licituds d'ajuda, en relació amb les obres de condicionament de camins rurals, per a l'exercici de 2017 (DOGV 8007, 24.03.2017).  
  
Segon  
Publicar aquesta resolució en el Diari Oficial de la Generalitat Valenciana, als efectes previstos en els articles 32.1 i 45 de la Llei 39/2015, d'1 d'octubre, del procediment administratiu comú de les administracions públiques.  
Contra aquesta resolució no es pot interposar cap recurs, d'acord amb el que disposa l'article 32.3 de la Llei 39/2015, d'1 d'octubre, del procediment administratiu comú de les administracions públiques.  
  
  
València, 6 de novembre de 2017.- La consellera d'Agricultura, Medi Ambient, Canvi Climàtic i Desenvolupament Rural: Elena Cebrián Calvo.